Programul de loializare este un instrument puternic pentru a-i recompensa pe clientii fideli, pentru a-i face sa se simta apreciati si pentru a le oferi un motiv in plus de a reveni in magazinul tau online. Este un fel de a le spune „multumesc ca esti alaturi de mine”. Iar odata ce clientul vede ca este apreciat si, mai mult de atat, este si recompensat, va alege sa cumpere din nou de la tine. Modul de functionare al unui program de loializare este simplu: clientul cumpara de la tine, iar tu alegi sa ii oferi ceva la schimb – sub forma unor puncte in contul sau, sub forma unor cadouri, sub forma unor reduceri. Cu toate acestea, nu vorbim doar despre „recompense” materiale, ci si despre crearea unor legaturi emotionale si bazate pe incredere. Oferindu-le recompense si beneficii, clientii se vor simti speciali si apreciati, iar atunci cand au nevoie de un produs din gama produselor pe care tu le vinzi, ei vor alege sa se intoarca spre afacerea ta, in loc sa se duca la concurenta. Programele de loializare te ajuta sa iti cunosti clientii, datorita faptului ca poti analiza datele pe care acestia le ofera. In acest fel, obtii insighturi valoroase despre nevoile si preferintele clientilor, lucru care iti da posibilitatea sa te duci catre ei cu oferte personalizate.